ผมโดนตะปูบาดครับ ตะปูไม่มีสนิมครับ แผลไม่ลึกมากแต่ยาวตั้งแต่ต้นขาไปข้อพับเลยครับ อยากได้วิธีดูแลที่ให้แพ้หายไวๆครับ
สวัสดีค่ะ เมื่อเกิดบาดแผลที่มีผิวหนังถลอก หรือมีเลือดออก ควรรีบล้าวทำความสะอาดด้วยสบู่หรือน้ำยาฆ่าเชื้อให้สะอาด เพื่อชะล้างเอาเชื้อโรคออกให้มากที่สุด แล้วใส่ยาฆ่าเชื้อ เช่น โพวิโดน ไอโอดีน เป็นต้น ปิดบาดแผลด้วยผ้าก๊อซหรือผ้าสะอาดเพื่อป้องกันการโดนฝุ่ละอองและเชื้อโรคเข้า หลังจากนั้นให้เช็ดทำความสะอาดด้วยน้ำเกลือสำหรับเช็ดบาดแผลทุกวัน วันละ 1-2 ครั้ง และหลีกเลี่ยงไม่ให้แผลโดนน้ำจนกว่าจะหายค่ะ และในช่วงที่แผลใกล้หาย คือมีการตกสะเก็ดเกิดขึ้น อาจเกิดอาการคันแผลได้ ซึ่งก็ต้องไม่แกะสะเก็ดออกและไม่เกาแผลค่ะแต่หากแผลมีขนาดใหญ่ ผิวหนังเกิดการแยกออกจากกัน หรือแผลเกิดการบวมแดง ปวด ก็ควรไปพบแพทย์เพื่อให้ดูแลบสดแผลให้ และพิจารณาทานยาปฏิชีวนะฆ่าเชื้อค่ะนอกจากนี้ หากในช่วง 10 ปีที่ผ่านมา ยังไม่เคยฉีดบาดทะยักกระตุ้น ก็ควรฉีดกระตุ้นด้วยค่ะ แต่หากเป็นบาดแผลลึก และในช่วง 5 ปีที่่ผ่านมา ยังไม่เคยฉีดบาดทะยักกระตุ้น ก็ควรฉีดกระตุ้นค่ะ